Document ID: /roh_data/filtered/fineweb-2-filterrobots_roh.jsonl.gz/60371

Exteriur - Discurs per schliar guerra civila en la Siria han cumenzà
A Moscau han cumenzà novs discurs per schliar la guerra civila en la Siria. Part fan 27 represchentants da l’opposiziun siriana, ha ditg il vive-minister da l'exteriur russ Michail Bogdanow ad agenturas da novitads.
Sco emprim duain las partidas da l’opposiziun sa cunvegnir ina cun l’autra per cuntinuar la mesemna ils discurs cun la regenza siriana. Las pli pussantas organisaziuns sco la gruppa da terrur Stadi Islam ni la Front Nusra n’èn betg envidads als discurs. Experts na quintan betg che las partidas da conflict chattian ina soluziun.